
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1235 


1 Σεπτεμβρίου 2003 


ΑΠΟΦΑΣΕΙ Σ 

Αριθ. 14720/810 

Καθορισμός του Φορέα, της θέσης, της έκτασης και των 
ορίωντου Βιοτεχνικού Πάρκου (ΒΙΟΠΑ) Κοζάνης, στην 
κτηματική περιοχή Κάσλαςτου Δήμου Κοζάνης, έγκρι¬ 
ση του Φορέα ΒΕΠΕ και της Μελέτης Περιβαλλοντι¬ 
κών Επιπτώσεων του ΒΙΟΠΑ. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Νόμου 2545/97 «Βιομηχανικές και 
Επιχειρηματικές Περιοχές και άλλες διατάξεις» και ειδι- 
κότεραταάρθρα4,5 καιτηνπαράγραφο4του άρθρου 19 
αυτού (ΦΕΚ 254/Α797). 

2. Τον Ν. 2516/97 περί ίδρυσης και λειτουργίας βιομη¬ 
χανικών εγκαταστάσεων (ΦΕΚ 159/Α'). 

3. Τις διατάξεις του Ν. 1558/1985 «Κυβέρνηση και Κυ¬ 
βερνητικά όργανα (ΦΕΚ 137/Α/85) όπως τροποποιήθηκε 
και συμπληρώθηκε από το Νόμο 2081/1992 (ΦΕΚ89/Α792). 

4. Τις διατάξεις του Ν. 1032/1980 περί συστάσεως Υπουρ¬ 
γείου Χωροταξίας, Οικισμού και Περιβάλλοντος και ειδικό¬ 
τερα των άρθρων 2,3 και 7 αυτού. 

5. Τον Ν. 1650/86 «Για την προστασία του περιβάλλο¬ 
ντος» (ΦΕΚ 160/Α'). 

6. Το Π.Δ/γμα 456/25.09.85 «Μεταφορά Αρμοδιοτήτων, 
Υπηρεσιών και Προσωπικού στα Υπουργεία κ.λπ.» ( ΦΕΚ 
163/Α785) και ειδικότερα το άρθρο 1 εδαφ.(α) και το άρ¬ 
θρο 2 παρ. 1 αυτού. 

7. Το Π .Δ/γμα 27/29.1.96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου, στο Υπουργείο Ανάπτυξης» (ΦΕΚ 19/Α796). 

8. Το Π.Δ/γμα 229/10.7.86 «Σύσταση και Οργάνωση της 
Γενικής Γραμματείας Βιομηχανίας» (ΦΕΚ 96/Α786) όπως 
τροποποιήθηκε μετιςδιατάξειςτου Π.Δ/γματος396/1989 
«Οργάνωση της Γ ενικής Γ ραμματείας Βιομηχανίας» (ΦΕΚ 
172/Α789). 

8. Την 485/31.10.2001 Απόφαση του Πρωθυπουργού 
και του Υπουργού Ανάπτυξης (ΦΕΚ 1484/Β72001) σχετικά 
με την ανάθεση αρμοδιοτήτων στους Υφυπουργούς Ανά¬ 
πτυξης Αλέξανδρο Καλαφάτη, Χρήστο Θεοδώρου καιΔη- 
μήτριο Γεωργακόπουλο. 


9. Την Υ6/31.10.2001 Απόφαση του Πρωθυπουργού και 
Υπουργού ΠΕΧΩΔΕ, (ΦΕΚ 1464/Β72001) με θέμα «Ανάθε¬ 
ση αρμοδιοτήτων Υπουργού Περιβάλλοντος Χωροταξίας 
και Δημοσίων Έργων στους Υφυπουργούς Περιβάλλο¬ 
ντος Χωροταξίας και Δημοσίων Έργων». 

10. Την Κοινή Υπουργική Απόφαση 33361/5.9.91 (ΦΕΚ 
703/Β75.9.91) περί μεταβιβάσεως εξουσίας υπογραφής 
σύμφωνα με το άρθρο 7, παρ. 1, του Ν. 1943/91 και την 
Υπουργική Απόφαση 103326/1281/5.12.96 περί μεταβί¬ 
βασης αρμοδιοτήτωντου Υπουργού και του Υφυπουργού 
ΠΕ.ΧΩ.Δ.Ε. 

11. Την Υπουργική Απόφαση Γ. 7724/27.11.2001 (ΦΕΚ 
1583/Β'/29.11.2001) περί μεταβίβασης αρμοδιοτήτωντης 
Υπουργού και της Υφυπουργού ΠΕ.Χ.Ω.Δ.Ε. στους προϊ¬ 
σταμένους των Γενικών Δ/νσεων και Τμημάτων του 
Υπουργείου ΠΕ.ΧΩ.Δ.Ε. 

12. Την Υπουργική Απόφαση 19606/95 (ΦΕΚ 872/Β7 
17.11.93) περί μεταβιβάσεως εξουσίας υπογραφής στον 
Γ. Γ. Βιομηχανίας, στους Γενικούς Διευθυντές, στους Δι¬ 
ευθυντές κ.λ.π. της Γ ενικής Γ ραμματείας Βιομηχανίας. 

13. Την Κοινή Υπουργική Απόφαση (ΚΥΑ) 69269/5387/ 
25.10.90 (ΦΕΚ 678/Β'), που αναφέρεται στην «Κατάταξη 
έργων και δραστηριοτήτων σε κατηγορίες, περιεχόμενο 
Μελέτης Περιβαλλοντικών Επιπτώσεων (ΜΠΕ), καθορι¬ 
σμός περιεχομένου Ειδικών Περιβαλλοντικών Μελετών 
(ΕΜΠ) και λοιπές συναφείς διατάξεις, σύμφωνα με το Ν. 
1650/1986», όπως τροποποιήθηκε και ισχύει με την Κ.Υ.Α. 
15393/2332/2000 (ΦΕΚ 1022/Β75.8.2002). 

14. Την Κοινή Υπουργική Απόφαση 75308 /5512 /2.11.90 
(ΦΕΚ691/Β"), που αναφέρεται στον «Καθορισμό του τρό¬ 
που ενημέρωσης των πολιτών και φορέων εκπροσώπη¬ 
σής τους για το περιεχόμενο Μελέτης Περιβαλλοντικών 
Επιπτώσεων των έργων και δραστηριοτήτων σύμφωνα με 
την παράγραφο 2 του άρθρου 5του Ν. 1650/1986». 

15. Την Κοινή Υπουργική Απόφαση 22303/788/24.6.98 
«Καθορισμός Τεχνικών και Οικονομικών προϋποθέσεων 
που θα πρέπει να πληροί ο φορέας ΒΕΠΕ κ.λπ. δικαιολο- 
γητικών, εγγράφων και στοιχείων σύμφωνα με το Ν. 
2545/97 (ΦΕΚ 254/Α797). 

16. Το από 1.8.89 Π.Δ. περί «καθορισμού Ζώνης Οικιστι¬ 
κού Ελέγχου κατωτάτου ορίου κατάτμησης και λοιπών 
όρων και περιορισμών δόμησης στην εκτός εγκεκριμένου 
σχεδίου και εκτός ορίων οικισμών προϋφισταμένων του 
έτος 1923 περιοχή του δήμου Κοζάνης και των Κοινοτή- 

των Βατερού, Λευκόβρυσης Αργίλλου Κρόκου, Πετρα¬ 
νών, Κοίλων και Νέας Νικόπολης νομού Κοζάνης» (ΦΕΚ 
582/Δ789). 

17. Την Α/ΕΠΒ/ Οικ. 30592/1387/Φ. 1.3.1/5.8.97 εγκριτι¬ 
κή απόφαση της Επιτροπής Παρακολούθησης του ΕΠΒ 
για την ένταξη έργου «Σχεδιασμός και Οργάνωση Βιοτε¬ 
χνικού Πάρκου Κοζάνης για τον κλάδο ξύλου (ΒΙΟ.ΠΑ.Κ.) 
στο Επιχειρησιακό Πρόγραμμα Βιομηχανίας. 

18. Την υποβληθείσα, στη Δ/νση Ε.Α.Ρ.Θ. του ΥΠΕΧΩ- 
ΔΕ, ΜΠΕ τύπου Β του εξεταζόμενου έργου, 61444/ 
16.4.98. 

19. Το 61444/29.4.98 έγγραφο της Δ/νσης Ε.Α.Ρ.Θ. του 
ΥΠΕΧΩΔΕ, με το οποίο απεστάλη η ΜΠΕ του εν λόγω έρ¬ 
γου για δημοσιοποίηση, σύμφωνα με τις διατάξεις της 
προαναφερόμενης Απόφασης 75308/5512/2.11.90 (ΦΕΚ 
691 /Β'). 

20. Το 73/4.6.98 έγγραφο του Νομαρχιακού Συμβουλί¬ 
ου Κοζάνης, με το οποίο απεστάλη η 155/3.6.98 απόφασή 
του, που αφορά θετική γνωμοδότησή του σχετικά με την 
έγκριση της ΜΠΕ του εξεταζόμενου έργου. 

21. Το Φ.24.1179, 2244/5.6.98 έγγραφο της Δ/νσης Πε¬ 
ριβάλλοντος, Βιομηχανίας & Ορυκτών Πόρων της Ν.Α. 
Κοζάνης. 

22. Την 62130/14.7.98 Κοινή Υπουργική Απόφαση με 
την οποία εγκρίθηκαν οι περιβαλλοντικοί όροι του υπό 
ίδρυση ΒΙΟΠΑ για τον κλάδο ξύλου του Δήμου Κοζάνης. 

23. Την από 15.10.1998 αίτηση του υπό σύσταση Φορέα 
του βιοτεχνικού πάρκου Κοζάνης για καθορισμό του φο¬ 
ρέα, της θέσης του ΒΙΟΠΑ Κοζάνης, τα αρχικά και συ¬ 
μπληρωματικά στοιχεία που υποβλήθηκαν και το γεγονός 
ότι από την εισήγηση της Δ/νσης ΒΧ&Π του Υπουργείου 
μας προκύπτει ότι ο φορέας εκπληρώνει τις προϋποθέ¬ 
σεις του Νόμου 2545/97. 

24. Την α/α 52/99 απόφαση του Νομαρχιακού Συμβου¬ 
λίου σχετικά με την χωροθέτηση του ΒΙΟΠΑ Κοζάνης. 

25. Την 24095/1115/2.8.99 Κοινή Υπουργική Απόφαση 
των Υπουργών Ανάπτυξης και ΠΕ.ΧΩ.Δ.Ε., με την οποία 
καθορίσθηκαν ο Φορέας, η θέση, η έκταση και τα όρια του 
Βιοτεχνικού Πάρκου (ΒΙΟΠΑ) Κοζάνης, εκτάσεως 55 
στρεμμάτων περίπου στην Κτηματική περιοχή Κάσλας 
του Δήμου Κοζάνης (ΦΕΚ 1635/Β799). 

26. Την 46031/23.8.99 Κοινή Υπουργική Απόφαση με 
την οποία εγκρίθηκαν οι Περιβαλλοντικοί Όροι του υπό 
ίδρυση ΒΙΟΠΑ για τον κλάδο ξύλου του Δήμου Κοζάνης. 

27. Την 1036/σχετ. 611, 805/1.12.99 Απόφαση του Γεν. 
Γραμματέα της Περιφέρειας Δυτικής Μακεδονίας με την 
οποία εγκρίθηκε το Ρυμοτομικό Σχέδιο του υπό ίδρυση 
ΒΙΟΠΑ Κοζάνης. 

28. Το από 35820/28.11.2000 έγγραφο του Δήμου Κο¬ 
ζάνης σχετικά με τον ορισμό του νέου Φορέα του ΒΙΟΠΑ 
Κοζάνης. 

29. Την από 19.12.2000 αίτηση της Δημοτικής Επιχείρη¬ 
σης Ενεργού Πολεοδομίας Κοζάνης ΑΕ σχετικά με την 
ανάθεση υλοποίησης του έργου ΒΙΟΠΑ Κοζάνης. 

30. Την από 22.1.2001 εισήγηση της αρμόδιας υπηρε¬ 
σίας του Υπουργείου μας. 

31. Την 13020/646/7.6.2001 Κοινή Υπουργική Απόφαση 
που τροποποιεί την 24095/1115/2.8.99 Κ.Υ.Α. σχετικά με 
τον καθορισμό του Φορέα, της θέσης, της έκτασης και 
των ορίων του Βιοτεχνικού Πάρκου (ΒΙΟΠΑ) Κοζάνης και 
αλλαγής Φορέα ΒΕΠΕ. 

32. Το 1205/15.3.02 έγγραφο της Δ.Ε.Υ.Α. Κοζάνης 
(ΔΕΥΑΚ), με το οποίο βεβαιώνεται η αποδοχή από πλευ¬ 


ράς ΔΕΥΑΚ της σύνδεσης του δικτύου αποχέτευσης του 
ΒΙΟΠΑΚ με το δίκτυο ακαθάρτων της πόλεως της Κοζά¬ 
νης. 

33. Το ΔΥ 4364/21.3.2002 έγγραφο της Δ/νσης Υγείας & 
Κοιν. Πρόνοιας της Ν. Α. Κοζάνης, με το οποίο εγκρίθηκε 
η μελέτη επεξεργασίας και υπεδάφιας διάθεσης των λυ¬ 
μάτων του ΒΙΟΠΑΚ. 

34. Την υποβληθείσα,στη Δ/νση Ε.Α.Ρ.Θ. του 
Υ.ΠΕ.ΧΩ.Δ.Ε., αίτηση του Δήμου Κοζάνης 91430/ 
26.3.2002, που αφορά ζητούμενη τροποποίηση της πα¬ 
ραπάνω 62130/14.7.98 Απόφασης Έγκρισης Περιβαλλο¬ 
ντικών Όρων για το εξεταζόμενο ΒΙΟΠΑΚ, λόγω μεταβο¬ 
λής των δικτύων αποχέτευσης ακαθάρτων και όμβριων 
νερών του ΒΙΟΠΑΚ. 

35. Ότι δεν έχουν επέλθει ουσιαστικές μεταβολές (προς 
το δυσμενέστερον) των περιβαλλοντικών επιπτώσεων, σε 
σχέση μετά αναφερόμενα στην εγκριθείσα με την 62130/ 
14.7.98 Απόφαση για τη Μ.Π.Ε. του εξεταζόμενου έργου 
και επομένως δεν απαιτείται Προέγκριση Χωροθέτησης 
ούτε υποβολή και δημοσιοποίηση νέας Μ.Π.Ε. για το έρ¬ 
γο αυτό, σύμφωνα με τις διατάξεις του άρθρου 8, παρά¬ 
γραφος 1 και του άρθρου 9, παράγραφος 1, της 69269/ 
5387/25.10.90 Κ.Υ.Α. 

36. Το γεγονός ότι δεν απαιτείται Προέγκριση Χωροθέ¬ 
τησης για το εξεταζόμενο έργο καθ’ όσον στον χώρο 
ίδρυσής του έχει ήδη προβλεφθεί η εγκατάσταση βιοτε¬ 
χνίας, βιομηχανίας και χονδροεμπορίου με το πιο πάνω 
σχετικό Π.Δαπό 1.8.89 (ΦΕΚ582/Δ725.9.89). 

37. Ότι με την υποβληθείσα νέα Μ.Π.Ε. του εν λόγω έρ¬ 
γου δεν επέρχονται τροποποιήσεις σε σχέση μετηνπροη- 
γούμενη Μ.Π.Ε. βάσει της οποίας εξεδόθη η απόφαση 
62130/14.7.98 έγκρισης Περιβαλλοντικών Όρων. 

38. Την 91430/2002 απόφαση τροποποίησης και συ¬ 
μπλήρωσης της απόφασης Έγκρισης Περιβαλλοντικών 
Όρων του ΒΙΟ. ΠΑ. για τον κλάδο ξύλου του Δήμου Κοζά¬ 
νης (ΒΙΟ.ΠΑ.Κ.). 

39. Το απόσπασμα πρακτικού 12 του Διοικητικού Συμ¬ 
βουλίου, το καταστατικό της Δημοτικής Επιχείρησης 
Ενεργού Πολεοδομίας (Δ.ΕΠ.Ε.ΠΟ.Κ. ΑΕ), καθώς και το 
ΦΕΚ 2309/τ. Α.Ε.Ε.Π.Ε/1988 και το ΦΕΚ 16/τ. Α.Ε.Ε.Π.Ε./ 
1996, σχετικά με την ανακοίνωση καταχώρισης της Δημο¬ 
τικής Επιχείρησης Ενεργού Πολεοδομίας (Δ.ΕΠ.Ε.ΠΟ.Κ. 
ΑΕ) στο μητρώο Ανώνυμης Εταιρείας. 

40. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/1992 
(ΦΕΚ 154/Α792) και το γεγονός ότι τις κανονιστικές δια¬ 
τάξεις αυτής της Κοινής Υπουργική Απόφασης δεν προ- 
καλείται δαπάνη σε βάροςτου κρατικού προϋπολογισμού 
και ειδικότερα του οικείου ΟΤΑ, δεδομένου ότι το έργο 
υλοποιείται με 100% χρηματοδότηση από το Επιχειρη¬ 
σιακό πρόγραμμα Βιομηχανίας. 

41. Την 451/2001 γνωμοδότηση του Ν.Σ.Κ. γιατην ερμη¬ 
νεία του άρθρου 5 παρ.1 του Ν. 2545/97, αποφασίζουμε: 

ΑΡΟΡΟ 1. Καθορισμός της θέσης, της έκτασης και των 
ορίων του ΒΙΟ.ΠΑ. Κοζάνης. 

1. Καθορίζουμε και οριοθετούμε το Βιοτεχνικό Πάρκο 
(ΒΙΟΠΑ) Κοζάνης 55 στρεμμάτων περίπου, στα όρια του 
Δήμου Κοζάνης για την εγκατάσταση και μετεγκατάστα¬ 
ση επιχειρήσεων του άρθρου 2 του Ν. 2545/97 (ΦΕΚ 
254/Α797) . 

2. Η ακριβής θέση και τα όρια του Βιοτεχνικού Πάρκου 

φαίνονται στο υπό κλίμακα 1:5000 συνημμένο σχέδιο της 
Τοπογράφου Μηχανικού Χαρδαλιά Χριστίνας. 

3. Η καθορισμένη έκταση του Βιοτεχνικού πάρκου (ΒΙΟ- 
ΠΑ) περικλείεται από την τεθλασμένη γραμμή υπό τα 
στοιχεία: 


ΣΗΜΕΙΑ 

X 

Ψ 

Ε2 

295549.311 

700815.181 

Ε1 

295551.759 

701043.923 

Α55 

295632.224 

701041.109 

Α60 

295676.056 

701044.770 

Α72 

295739.323 

701054.823 

Α79 

295791.155 

701047.422 

Α80 

295784.653 

700996.003 

Α81 

295797.352 

700828.367 

Α86 

295745.638 

700819.744 

Α92 

295716.266 

700816.505 

Ε2 

295549.311 

700815.181 


ΑΡΘΡΟ 2. Καθορισμός του φορέα ίδρυσης του ΒΙΟ.ΠΑ. 
Κοζάνης. 

1. Ορίζουμε Φορέα Ίδρυσης του Βιοτεχνικού Πάρκου 
ΚοζάνηςτηνΔημοτική Επιχείρηση Ενεργού Πολεοδομίας 
Κοζάνης ΑΕ (Δ.ΕΠ.Ε.ΠΟ.Κ. Α.Ε). 

2. Οι επιτρεπόμενες δραστηριότητες είναι οι προβλε- 
πόμενες στηνπαρ. (γ) του άρθρου 1 του ν.2545/97 για τα 
ΒΙΟΠΑ σε συνδυασμό με το εδάφιο (α) της παρ. 1 του άρ¬ 
θρου 2 ως και το εδάφιο (β) της παρ. 2 του άρθρου 2 του 
ίδιου νόμου. 

ΑΡΘΡΟ 3. Ύψος προβλεπόμενης επένδυσης 

Το ύψος της προβλεπόμενης επένδυσης ανέρχεται σε 
1.878.209,83 ευρώ (δεν περιλαμβάνεται ΦΠΑ), όπως αυ¬ 
τό καθορίστηκε με απόφαση της 7ης Συνεδρίασης και 
τροποποιήθηκε με απόφαση της 9ης συνεδρίασης της 
Επιτροπής Παρακολούθησης του ΕΠΒ και δύναται να 
αναπροσαρμοστεί με απόφαση της ίδιας Επιτροπής. Το 
έργο κυρίως περιλαμβάνει τα παρακάτω έργα υποδομής 
και λοιπές εγκαταστάσεις: 

• Οδικά δίκτυα 

• Δίκτυα όμβριων και ακάθαρτων υδάτων 

• Δίκτυα Ηλεκτροφωτισμού 

• Κτίριο Διοίκησης 

• Δενδροφύτευση, διαμόρφωση περιβάλλοντα χώρου 
καιπερίφραξη ΒΙΟΠΑ. 

ΑΡΘΡΟ 4. Καθορισμός Περιβαλλοντικών Όρων για την 
ίδρυση καιτηλειτουργίατου ΒΙΟ.ΠΑ. Κοζάνης. 

Οι όροι και τα μέτρα προστασίας του περιβάλλοντος για 
την ίδρυση και τη λειτουργία της συγκεκριμένης μορφής 
ΒΕΠΕ καθορίζονται από τους ακόλουθους Περιβαλλοντι¬ 
κούς Όρους: 

Γ ενικά στοιχεία του έργου 

• Διατιθέμενη έκταση για βιοτεχνική χρήση: 27 στρέμ¬ 
ματα. 

• Μέγιστος αριθμός οικοπέδων: 45 (επιφάνειας εκά- 
στου 600 πι2). 

• Προβλεπόμενες υποδομές: 

• Οδικό δίκτυο. 

• Χώροι πρασίνου. 

• Δίκτυο ύδρευσης. 

• Δίκτυο ακαθάρτων (αποβλήτων και λυμάτων). 

• Δίκτυο όμβριων νερών. 


• Ηλεκτρικό δίκτυο. 

• Δίκτυο ασθενών ρευμάτων (τηλεφωνικό). 

• Περίφραξη γηπέδου. 

• Κατασκευή διωρόφου κτιρίου, συνολικής επιφάνειας 
1800 πι 2 , όπου θα εγκατασταθεί: μόνιμο εκθετήριο, γρα¬ 
φεία διοίκησης, αίθουσα συνεδριάσεων, αναψυκτήρια, 
βοηθητικοί χώροι. 

• Είδος επιχειρήσεων που προβλέπεται να εγκαταστα¬ 
θούν: δραστηριότητες μέσης και χαμηλής όχλησης του 
κλάδου επεξεργασίας ξύλου και κατασκευής επίπλων 
(επιπλοξυλουργεία), κυρίως από μετεγκατάσταση αυτών 
που σήμερα λειτουργούν μέσα στον οικιστικό ιστό της πό¬ 
λης της Κοζάνης. 

1. Οριακές τιμές εκπομπής ρυπαντικών φορτίων σύμ¬ 
φωνα με την ισχύουσα νομοθεσία 

Για τις βιομηχανικές - βιοτεχνικές μονάδες που εγκαθί¬ 
στανται πρέπει να τηρούνται τα ακόλουθα: 

1.1. Επιτρεπόμενο όριο συγκέντρωσης σωματιδιακών 
εκπομπών: (100 πις/Νηη 3 (Π.Δ. 1180/81). 

1.2. Γ ια τους υπολοίπους αερίους ρύπους θα ακολου¬ 
θείται το Π.Δ. 1180/81. 

1.3. Βιομηχανικοίλέβητες: Υπ.Απ. 11294/93 (ΦΕΚ264Β7 
93) (για αέρια και υγρά καύσιμα). Στερεά καύσιμα: Κ.Υ.Α. 
11535/93 ΦΕΚ328Β793. 

1.4. Υγρά απόβλητα: η διάθεση των υγρών αποβλήτων 
και λυμάτων των βιομηχανικών - βιοτεχνικών μονάδων, 
στο δίκτυο ακαθάρτωντου ΒΙΟΠΑ, να γίνεται σύμφωνα με 
τον κανονισμό του φορέα διαχείρισης του ΒΙΟΠΑ και ακο¬ 
λούθως στην Εγκατάσταση Επεξεργασίας Λυμάτων 
(Ε ΕΛ) της Κοζάνης. Τα από βλητα πρέπει να τη ρο ύ ν τα επι- 
τρεπόμενα όρια συγκέντρωσης που θα καθορισθούν 
στον σχετικό κανονισμό λειτουργίας του ΒΙΟΠΑ. Επιπλέ¬ 
ον να τηρούνται οι περιβαλλοντικοί όροι που εκδίδονται 
για την λειτουργία των επί μέρους βιομηχανικών μονά¬ 
δων. 

1.5. Στερεά και λασπώδη απόβλητα: η περισυλλογή, με¬ 
ταφορά και αποθήκευση των στερεών αποβλήτων, να γί¬ 
νεται σύμφωνα με την ισχύουσα νομοθεσία, να τηρούνται 
δε οι διατάξεις των πιο κάτω αποφάσεων, όπως αυτές 
ισχύουν: 

• Υγ. Δ/ξη Ειβ/301/10.2.64 (ΦΕΚ 23/Β714.2.64) περί 
συλλογής, αποκομιδής και διάθεσης στερεών απορριμ¬ 
μάτων. 

• Κ.Υ.Α. 49541/1424/86 (ΦΕΚ 444/Β786), όπως αυτή 
τροποποιήθηκε με την Κ.Υ.Α. 69728/824/96 (ΦΕΚ 358/Β7 
96), περί στερεών μη τοξικών αποβλήτων και λασπών. 

• Κ.Υ.Α. 72751/3054/84 (ΦΕΚ 665/Β785), περί τοξικών 
και επικινδύνων αποβλήτων. 

• Κ.Υ.Α. 19744/454/88 (ΦΕΚ 166/Β788), περί μεταφο¬ 
ράς επικινδύνων αποβλήτων. 

• Οδηγία της Ευρωπαϊκής Ενωσης: 89/369/ΕΟΚ, περί 
καύσης στερεών αποβλήτων. 

2. Μέγιστες επιτρεπόμενες συγκεντρώσεις ρυπαντικών 
φορτίων στους αποδέκτες σύμφωνα με τις κείμενες 
διατάξεις 

2.1. Ατμόσφαιρα: όπως καθορίζονται στις Π.Υ.Σ. 
99/10.7.87 (ΦΕΚ 135 Α') και Π.Υ.Σ. 25/18.3.88 (ΦΕΚ52Α'). 

2.2. Στερεά απόβλητα : Για τη διαχείριση και διάθεση 
των στερεών αποβλήτων και λασπών του ΒΙΟΠΑ να λαμ- 
βάνονται σχετικές άδειες από τις Νομαρχιακές Υπηρε¬ 
σίες με βάση την ισχύουσα νομοθεσία. Για τις μέγιστες 
επιτρεπόμενες φορτίσεις των χώρων απόθεσης στερεών 

αποβλήτων να τηρούνται οι διατάξεις της Υ.Α. 80568/ 
4225/22.3.91 (ΦΕΚ 641/Β791) όπως ισχύει (εφαρμογή 
Οδηγίας 86/278/ΕΟΚ), περί μεγίστων επιτρεπόμενων 
φορτίσεων των χώρων απόθεσης στερεών αποβλήτων. 

3. Ειδικές οριακές τιμές στάθμης θορύβου και δονήσεων 

3.1. Κατά τη φάση της κατασκευής των έργων υποδο¬ 
μής να τηρούνται οι διατάξεις των πιο κάτω αποφάσεων: 

• Υγειονομική διάταξη Α5/2375 (ΦΕΚ 689/Β718.8.78), 
περί χρήσεως κατασιγασμένων αεροσφυρών. 

• Υπουργ. Απόφαση 56206/1613 (ΦΕΚ 570/Β79.9.86), 
περί προσδιορισμού της ηχητικής εκπομπής των μηχανη¬ 
μάτων και συσκευών εργοταξίου σε συμμόρφωση προς 
τις Οδηγίες 79/113/ΕΟΚ και 85/405/ΕΟΚ. 

• Υπουργ. Απόφαση 69001/1921 (ΦΕΚ751/Β718.10.88), 
περί έγκρισης τύπου ΕΕ για την οριακή τιμή στάθμης θο¬ 
ρύβου μηχανημάτων και συσκευών εργοταξίου. 

• Υπουργ. Απόφαση 765/91 (ΦΕΚ 81/Β721.2.91), περί 
καθορισμού οριακών τιμών 

• στάθμης θορύβου ορισμένων μηχανημάτων και συ¬ 
σκευών εργοταξίου. 

3.2. Κατά τη φάση της λειτουργίας του ΒΙΟΠΑη στάθμη 
θορύβου από τη λειτουργία των εγκατεστημένων μονά¬ 
δων δεν πρέπει να υπερβαίνει το ανώτατο όριο των 70 
άΒ(Α) μετρούμενο στα όριατου οικοπέδου της κάθε εγκα¬ 
τάστασης (άρθρο 2, παράγραφος 5, του Π.Δ. 1180/81, 
ΦΕΚ 293/Α76.10.81). 

4. Τεχνικά έργα και μέτρα αντιρρύπανσης ή γενικότερα 
αντιμετώπισης της υποβάθμισηςτου περιβάλλοντος, 
που επιβάλλεται να κατασκευασθούν ή να τηρηθούν 

4.1. Φάση κατασκευής των έργων υποδομής 

4.1.1. Προστασία εδάφους 

α. Περιορισμός των εκσκαφών στις απολύτως αναγκαί¬ 
ες. Η εκτέλεση τους να μη γίνεται σε περίοδο υψηλών 
βροχοπτώσεων. 

β. Τα απαιτούμενα αδρανή να λαμβάνονται από νομί- 
μως λειτουργούντα λατομεία. 

γ. Η εναπόθεση πλεοναζόντων προϊόντων εκσκαφής να 
γίνεται σε σωρούς χαμηλού ύψους, ύστερα από σχετική 
άδεια και σε χώρους που θα υποδειχθούν από τις αρμό¬ 
διες υπηρεσίες. 

δ. Να γίνεται κατά το δυνατόν ταχεία απομάκρυνση των 
προϊόντων εκσκαφής για τις απαιτούμενες επιχώσεις. 

ε. Η διαχείριση μεταχειρισμένων ορυκτελαίων καθώς 
και κάθε είδους απορριμμάτων να γίνεται σύμφωνα με την 
ισχύουσα νομοθεσία. 

στ. Σε περίπτωση διαρροής καυσίμων, λαδιών ή πίσσας 
να γίνεται χρήση προσροφητικών υλικών (π.χ. άμμος, ρο¬ 
κανίδια κλπ.) 

4.1.2 Προστασία υδατίνων πόρων 
α. Να εξασφαλίζεται η απρόσκοπτη ροή των επιφανεια¬ 
κών υδάτων. 

β. Οι εκσκαφές στους χειμάρρους δεν πρέπει να γίνο¬ 
νται σε περίοδο υψηλών βροχοπτώσεων. 

γ. Απαγορεύεται η απόρριψη μπαζών και γενικά στερε¬ 
ών αποβλήτων εντός των ρεμάτων. 

δ. Οι προσωρινοί χώροι απόθεσης των υλικών εκσκα¬ 
φής ή κατασκευής δεν πρέπει να γειτνιάζουν με ρέματα. 

4.1.3. Προστασία χλωρίδας - πανίδας, 
α. Να αποφεύγονται άσκοπες εκχερσώσεις σε περιοχές 
εκτός των ζωνών κατάληψης των έργων και του χώρου 
του εργοταξίου. 


β. Να κατασκευαστεί εξωτερικό υδροδοτικό δίκτυο πυ¬ 
ρόσβεσης για την προστασία και του παρακείμενου Μι¬ 
κρού Δάσους (Κουρί). 

4.1.4. Αντιμετώπιση θορύβων. 

α. Να λαμβάνονται μέτρα για μείωση των οχλήσεων από 
θορύβους (π.χ. από κίνηση και λειτουργία μηχανημάτων) 
όσο αυτό είναι δυνατόν. 

β. Να τηρείται οι διατάξεις της κείμενης νομοθεσίας, 
που αναφέρεται στην παράγραφο 3.1 της παρούσας από¬ 
φασης. 

4.1.5. Αντιμετώπιση ατμοσφαιρικής ρύπανσης. 

α. Να γίνεται διαβροχή των εργοταξιακών δρόμων και 
διανοιχθέντων τμημάτων του έργου, καθώς και των σω¬ 
ρών των υλικών εκσκαφής και των αδρανών για την πα¬ 
ρασκευή του σκυροδέματος, ιδιαίτερα κατά την ξηρή πε¬ 
ρίοδο. 

β. Να γίνεται ασφαλτόστρωση των οδών το ταχύτερο 
δυνατό, ανάλογα με την πρόοδο των εργασιών. 

γ. Τα φορτηγά μεταφοράς αδρανών ή προϊόντων εκ¬ 
σκαφής εκτός των εργοταξίων ή πλησίον κατοικημένων 
περιοχών να είναι καλυμμένα και παράλληλα να γίνεται 
διαβροχή των μεταφερομένων υλικών κατά την ξηρή πε¬ 
ρίοδο. 

δ. Να αποφεύγεται η διέλευση οχημάτων μεταφοράς 
αδρανών υλικών από κατοικημένες περιοχές. 

ε. Οι μονάδες παραγωγής έτοιμου σκυροδέματος και 
ασφαλτομίγματος, που θα εγκατασταθούν για την εξυπη¬ 
ρέτηση του έργου, να είναι εφοδιασμένες με κατάλληλα 
συστήματα ξηρής αποκονίωσης, (όπως σακκόφιλτρα ή 
άλλα ισοδύναμα μέσα αποκονίωσης), έτσι ώστε οι εκπο¬ 
μπές σκόνης να μη υπερβαίνουν τα επιτρεπόμενα όρια, 
που καθορίζονται από το Π.Δ. 1180/81. Οι μονάδες αυτές 
να εφοδιασθούν με έγκριση περιβαλλοντικών όρων από 
τις αρμόδιες υπηρεσίες. 

στ. Τα μηχανήματα ή τα οχήματα που θα χρησιμοποιη¬ 
θούν κατά τη φάση κατασκευής πρέπει να είναι καλώς συ¬ 
ντηρημένα έτσι ώστε οι εκπομπές καπνού από την κίνησή 
τους να είναι οι ελάχιστες δυνατές. 

ζ. Δεν θα γίνονται καύσεις υλικών κάθε μορφής (ελαστι¬ 
κά, λάδια, κλπ.) κατά την εκτέλεση του έργου, χωρίς την 
ανάλογη έγκριση (ΚΥΑ 11535/93 - ΦΕΚ 328/93). 

η. Η κατασκευή του αποχετευτικού δικτύου και ιδιαίτε¬ 
ρα των σημείων, που μπορεί να αναπτύξουν δυνητικά 
οσμές (π.χ. αντλιοστάσια, φρεάτια αλλαγής αγωγών 
κ.λπ.) να κατασκευαστούν με όλες τις ενδεδειγμένες προ¬ 
διαγραφές για ελαχιστοποίηση της ανάπτυξης οσμών 
από λιμνάζοντα απόβλητα - λύματα. 

4.1.6. Προστασία του τοπίου 

α. Κατά τη σύνταξη των τεχνικών μελετών των δικτύων 
υποδομής να καταβληθεί κάθε προσπάθεια για ήπιες κα¬ 
τά το δυνατόν επεμβάσεις στο ανάγλυφο του τοπίου. 

β. Να γίνει φύτευση των προβλεπομένων χώρων πρασί¬ 
νου καθώς και των πρανών που θα δημιουργηθούν από 
την κατασκευή των έργων υποδομής, ύστερα από ειδική 
φυτοτεχνική μελέτη. 

4.2. Φάση λειτουργίας του ΒΙΟΠΑ 

4.2.1. Αντιμετώπιση θορύβων. 

α. Οι επιχειρήσεις που ασκούν ιδιαίτερα θορυβογόνες 
δραστηριότητες να στεγάζονται σε κτίρια με κατάλληλη 
ηχομόνωση. Μηχανήματα τα οποία από τη φύσης του δη¬ 
μιουργούν υψηλό θόρυβο (π.χ. αεροσυμπιεστές) ή κρα¬ 
δασμούς (π.χ. πρέσες) να τοποθετούνται σε κατάλληλα 

ηχομονωμένους κλωβούς ή να εφοδιάζονται με αντικρα- 
δασμικές βάσεις, κατά περίπτωση. 

β. Σε κάθε περίπτωση να τηρούνται τα επιτρεπόμενα 
όρια θορύβου που αναφέρονται στην παράγραφο 3.2 της 
παρούσας απόφασης. Προς τούτο να διενεργούνται τα¬ 
κτικές μετρήσεις θορύβου από τον Φορέα Διαχείρισης 
του ΒΙΟΠΑ και σε περίπτωση μη τήρησης των επιτρεπο- 
μένων ορίων ο φορέας να εισηγείται στις αρμόδιες υπη¬ 
ρεσίες την επιβολή προσθέτων μέτρων προστασίας ή και 
διοικητικών κυρώσεων. 

γ. Να γίνεται κατάλληλη ανάπτυξη ζωνών πρασίνου μέ¬ 
σα στο ΒΙΟΠΑ για δημιουργία αισθητικής συνέχειας. 

4.2.2. Αντιμετώπιση ατμοσφαιρικής ρύπανσης. 

α. Να γίνει εγκατάσταση συστημάτων συγκράτησης 
σωματιδίων, καπνού και άλλων ειδικών αερίων ρύπων σε 
όσες βιομηχανικές - βιοτεχνικές μονάδες θα έχουν τέτοι¬ 
ες εκπομπές κατά τη λειτουργία τους και να υπάρχει συμ¬ 
μόρφωση με τη σχετική νομοθεσία. 

γ. Στους βιομηχανικούς καυστήρες που χρησιμοποιούν 
στερεό καύσιμο ή μαζούτ πρέπει να γίνεται ρύθμιση και 
σωστή καύση ώστε οι εκπομπές να βρίσκονται στα επι¬ 
τρεπόμενα όρια. 

δ. Ναλαμβάνονταιτα κατάλληλα μέτρα από κάθε μονά¬ 
δα που θα εγκαθίσταται εντός του ΒΙΟΠΑ για τον περιο¬ 
ρισμό των οσμών (π.χ. από λουστράρισμα ή βαφή επί¬ 
πλων ή ξύλινων επιφανειών ή από εμποτισμό ξυλείας με 
χημικά μέσα συντήρησης), που ενδεχομένως προκαλού- 
νται από τη λειτουργία τους. 

ε. Να αποφεύγεται η χωροθέτηση των δυνητικά οσμη¬ 
ρών βιομηχανικών - βιοτεχνικών μονάδων στις περιφερει¬ 
ακές εκτάσεις του ΒΙΟΠΑ, όπου είναι δυνατή η πρόκληση 
οχλήσεων σε τυχόν γειτνιάζουσες κατοικίες. 

4.2.3. Διαχείριση υγρών αποβλήτων 

α. Κατά τη φάση λειτουργίας των επί μέρους βιομηχανι¬ 
κών - βιοτεχνικών μονάδων, το ΒΙΟΠΑ πρέπει διαθέτει πα- 
ντορροϊκό δίκτυο πλήρους αποχέτευσης ακαθάρτων και 
όμβριων. Να γίνεται συνεχής παρακολούθηση και καθα¬ 
ρισμός του δικτύου ώστε να εξασφαλισθεί η σωστή λει¬ 
τουργία του. 

β. Κανονικά δεν αναμένονται υγρά απόβλητα παραγω¬ 
γής από τις επιπλοξυλουργικές μονάδες που θα εγκατα¬ 
σταθούν στο ΒΙΟΠΑ, εκτός και αν γίνεται εμποτισμός ξυ¬ 
λείας με χημικά μέσα συντήρησης. Στην περίπτωση αυτή 
οι αντίστοιχες μονάδες να διαθέτουν τα υγρά απόβλητά 
τους, ύστερα από ειδική προεπεξεργασία, στο αποχετευ¬ 
τικό δίκτυο του ΒΙΟΠΑ, μετά από άδεια του φορέα διαχεί¬ 
ρισης του ΒΙΟΠΑ και με όρους διάθεσης, όπως θα προ- 
βλέπονται από τον σχετικό κανονισμό που θα συνταχθεί 
από τον ίδιο φορέα. Δεν επιτρέπεται η διάθεση λάσπης με 
τα υγρά απόβλητα. Απαγορεύεται η απόρριψη υγρών 
αποβλήτων ή λυμάτων των εργοστασιακών μονάδων του 
ΒΙΟΠΑ σε ανοιχτούς υδάτινους αποδέκτες (χειμάρρους, 
ρέματα). 

γ. Κάθε μονάδα που διαθέτει υγρά απόβλητα, πρέπει να 
διενεργεί εργαστηριακές αναλύσεις, τουλάχιστον μια φο¬ 
ρά το μήνα, για τον έλεγχο των χαρακτηριστικών και της 
παροχής των υγρών αποβλήτων και να καταχωρεί τα απο¬ 
τελέσματα σε ειδικό βιβλίο, θεωρημένο από την αρμόδια 
νομαρχιακή υπηρεσία. Το βιβλίο αυτό πρέπει να είναι δια¬ 
θέσιμο και να επιδεικνύεται σε κάθε έλεγχο από τα αρμό¬ 
δια ελεγκτικά όργανα, εφ’ όσον αυτό ζητηθεί. 

δ. Η διαχείριση των μεταχειρισμένων ορυκτελαίων, που 
προκύπτουν από τις αλλαγές λαδιών των μηχανημάτων, 


να γίνεται με μέριμνα της κάθε επιχείρησης και σύμφωνα 
με τη διαδικασία που προβλέπεται στην ΚΥΑ 
98012/2001/96 (ΦΕΚ40/Β'), μη επιτρεπομένης της ανεξέ¬ 
λεγκτης απόρριψής τους στο περιβάλλον ή μαζί με τα λοι¬ 
πά απόβλητα του εργοστασίου. 

ε. Τα όμβρια νερά από κάθε εργοστασιακή μονάδα να 
διατίθενται στο αποχετευτικό δίκτυο του ΒΙΟΠΑ. 

στ. Το αποχετευτικό δίκτυο του ΒΙΟΠΑ να συνδεθεί με 
το υφιστάμενο αποχετευτικό της πόλης της Κοζάνης, 
σύμφωνα με τη σχετική άδεια που έχει χορηγηθεί από την 
ΔΕΥΑΚ. Κατά τη διάθεσή τους αυτή, τα απόβλητα πρέπει 
να τηρούν όλες τις προδιαγραφές που καθορίζονται από 
τον σχετικό κανονισμό της ΔΕΥΑΚ και την κείμενη νομο¬ 
θεσία. 

ζ. Ο φορέας διαχείρισης του ΒΙΟΠΑ να μεριμνά για τον 
καθαρισμό και τη συντήρηση του αποχετευτικού δικτύου, 
ώστε να εξασφαλίζεται εύρυθμη λειτουργία αυτών. 

η. Κατά την αρχική φάση λειτουργίας του ΒΙΟΠΑΚ τα 
λύματα καιτα όμβρια νερά να διοχετεύονται μέσω του πα- 
ντορροϊκού δικτύου σε σύστημα σηπτικού και απορρο¬ 
φητικού βόθρου, που θα κατασκευαστεί εντός του χώρου 
του ΒΙΟΠΑΚ, σύμφωνα με το σχετικό 4364/21.3.02 έγ¬ 
γραφο της Δ/νσης Υγείας & Κοιν. Πρόνοιας της Ν. Α. Κο¬ 
ζάνης. Ακολούθως, κατά την τελική φάση του ΒΙΟΠΑΚ, τα 
λύματα και τα όμβρια νερά να διοχετεύονται κατά τον ίδιο 
τρόπο στο δίκτυο ακαθάρτων του Δήμου Κοζάνης. 

θ. Ο φορέας διαχείρισης του ΒΙΟΠΑΚ να εφοδιαστεί με 
οριστική άδεια διάθεσης αποβλήτων από την αρμόδια 
υπηρεσία της Ν.Α. Κοζάνης. 

4.2.4. Διαχείριση στερεών αποβλήτων 

α. Η περισυλλογή, μεταφορά και αποθήκευση των στε¬ 
ρεών αποβλήτων κάθε μονάδας, να γίνεται σύμφωνα με 
τις διατάξεις των αποφάσεων, που αναφέρονται στην πα¬ 
ράγραφο 1.5 της παρούσας απόφασης. 

β. Ο φορέας διαχείρισης του ΒΙΟΠΑ να εφοδιασθεί με 
οριστική άδεια διάθεσης στερεών αποβλήτων από την αρ¬ 
μόδια υπηρεσία της Νομαρχιακής Αυτοδιοίκησης Κοζά¬ 
νης. 

γ. Να επιδιωχθεί η ανακύκλωση των στερεών αποβλή¬ 
των και απορριμμάτων που είναι δυνατόν να ανακυκλω¬ 
θούν (μέταλλα, γυαλί, χαρτιά κ.λπ.). Προς τούτο ο φορέ¬ 
ας διαχείρισης του ΒΙΟΠΑ να καταρτίσει και να υποβάλει 
προς έγκριση στην αρμόδια υπηρεσία του ΥΠΕΧΩΔΕ ει¬ 
δικό πρόγραμμα συλλογής ανακυκλώσιμων αποβλήτων 
και να εγκαταστήσει ειδικούς κάδους συλλογής των ανα¬ 
κυκλώσιμων αποβλήτων, ανά κατηγορία αυτών. 

4.2.5. Λοιποί περιβαλλοντικοί όροι 

α. Να ορισθεί κατάλληλο επιστημονικό προσωπικό από 
τον φορέα διαχείρισης του ΒΙΟΠΑ για την παρακολούθη¬ 
ση της ορθής εφαρμογής των περιβαλλοντικών όρων της 
παρούσας απόφασης. 

β. Τα δίκτυα ακαθάρτων και όμβριων πρέπει να έχουν 
ολοκληρωθεί και να είναι έτοιμα προς λειτουργία πριν 
από την έναρξη εγκατάστασης στο ΒΙΟΠΑ μονάδων που 
παράγουν υγρά απόβλητα. 

γ. Η παρούσα απόφαση δεν απαλλάσσειτον φορέα δια¬ 
χείρισης του ΒΙΟΠΑ από την υποχρέωση εφοδιασμού του 
με άλλες άδειες, που τυχόν προβλέπονται από την κείμε¬ 
νη νομοθεσία. 

δ. Είναι επιθυμητή η υιοθέτηση καθαρών τεχνολογιών 
και τεχνικών κατά την παραγωγική διαδικασία των βιομη¬ 
χανικών μονάδων που θα εγκατασταθούν, καθώς και τε¬ 
χνικών που αποσκοπούν στην ανακύκλωση αποβλήτων ή 

ανάκτηση ενέργειας (π.χ. από βιομάζα), εφόσον αυτό εί¬ 
ναι οικονομικά και λειτουργικά εφικτό. 

ε. Οι μονάδες που θα εγκατασταθούν στο ΒΙΟΠΑπρέπει 
προηγουμένως να εφοδιασθούν με Έγκριση Περιβαλλο¬ 
ντικών Όρων, σύμφωνα με τις διατάξεις της ΚΥΑ 69269/ 
5387/90, όπως αυτή ισχύει, στην οποία θα αναφέρονται οι 
ειδικές υποχρεώσεις και τα μέτρα προστασίας του περι¬ 
βάλλοντος που οφείλουν αυτές να τηρούν. 

στ. Να συνταχθεί ειδικός κανονισμός από τον φορέα 
διαχείρισηςτου ΒΙΟΠΑ, ο οποίος μεταξύ των άλλων να πε¬ 
ριλαμβάνει ρητά τις γενικές υποχρεώσεις για την προ¬ 
στασία του περιβάλλοντος από κάθε εγκαθιστάμενη μο¬ 
νάδα μέσα στο ΒΙΟΠΑ. 

ΑΡΘΡΟ 5. Χρονική διάρκεια ισχύος των περιβαλλοντικών 
όρων 

Οι προαναφερόμενοι περιβαλλοντικοί όροι ισχύουν μέ¬ 
χρι τις 13.7.2003, ημερομηνία δηλαδή κατά την οποία λή¬ 
γει και η ισχύς της 62130/14.7.98 απόφασης έγκρισης πε¬ 
ριβαλλοντικών όρων, με την επιφύλαξη του άρθρου 9, 
παρ. 5, της Κ.Υ.Α. 69269 /5387/90 και με την προϋπόθεση 
ότι δεν θα έχει επέλθει εν τω μεταξύ μεταβολή των δεδο¬ 
μένων βάσει των οποίων εκδίδεται η παρούσα. Μετά την 
λήξη της προθεσμίας αυτής, ο φορέας διαχείρισης του 
ΒΙΟΠΑ πρέπει να υποβάλει σχετική αίτηση προς τη Δ/νση 
Ε.Α.Ρ.Θ. του ΥΠΕΧΩΔΕ, προκειμένου να εξετασθεί αν 
απαιτείται αναθεώρηση των περιβαλλοντικών όρων της 
παρούσας. 

ΑΡΘΡΟ 6. Έναρξη ισχύος 

1. Με την παρούσα απόφαση καταργούνται οι παρακά¬ 
τω Κοινές Υπουργικές Αποφάσεις. 


α) 62130/14.7.1998 έγκρισης περιβαλλοντικών όρων 
για το υπό ίδρυση ΒΙΟΠΑ για τον κλάδο ξύλου, του Δήμου 
Κοζάνης. 

β) 46031/23.8.1999 έγκρισης περιβαλλοντικών όρων 
για το υπό ίδρυση ΒΙΟΠΑ για τον κλάδο ξύλου, του Δήμου 
Κοζάνης. 

γ) 24095/1115/2.8.1999 περί καθορισμού του Φορέα, 
της θέσης, της έκτασης και των ορίων του Βιοτεχνικού 
Πάρκου ΒΙΟΠΑ Κοζάνης, εκτάσεως 55 στρεμμάτων περί¬ 
που, στην κτηματική περιοχή Κάσλαςτου Δήμου Κοζάνης. 

δ) 13020/646/7.6.2001 τροποποίησης της 24095/1115/ 
2.8.99 Κ.Υ.Α. των Υπουργών Ανάπτυξης και ΠΕΧΩΔΕ σχε¬ 
τικά με τον καθορισμό του Φορέα, της θέσης, της έκτασης 
και των ορίων του Βιοτεχνικού Πάρκου (ΒΙΟΠΑ) Κοζάνης, 
εκτάσεως 55 στρεμμάτων περίπου, στην κτηματική πε¬ 
ριοχή Κάσλαςτου Δήμου Κοζάνης (ΦΕΚ 1635/Β799) και 
αλλαγής φορέα ΒΕΠΕ. 

ε) 91430/2002 τροποποίησης και συμπλήρωσης της 
απόφασης έγκρισης περιβαλλοντικών όρων του ΒΙΟΠΑ 
για τον κλάδο ξύλου, του Δήμου Κοζάνης (ΒΙΟ.ΠΑ.Κ.). 

2. Η παρούσα απόφαση ισχύει από την έκδοσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου2003 

01 ΥΦΥΠΟΥΡΓΟΙ 

ΑΝΑΠΤΥΞΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΑΛ. ΚΑΛΑΦΑΤΗΣ Ρ. ΖΗΣΗ 

